## Uredba o klasifikaciji radnih mjesta, carinskih zvanja i vrijednosti koeficijenata složenosti poslova carinskih službenika

### NN 86/2013 (5.7.2013.), Uredba o klasifikaciji radnih mjesta, carinskih zvanja i vrijednosti koeficijenata složenosti poslova carinskih službenika

VLADA REPUBLIKE HRVATSKE

1916

Na temelju članka 91. stavka 6. Zakona o carinskoj službi (»Narodne novine«, broj 68/2013), Vlada Republike Hrvatske je na sjednici održanoj 4. srpnja 2013. godine donijela

UREDBU

O KLASIFIKACIJI RADNIH MJESTA, CARINSKIH ZVANJA I VRIJEDNOSTI KOEFICIJENATA SLOŽENOSTI POSLOVA CARINSKIH SLUŽBENIKA

I. OPĆE ODREDBE

Članak 1.

Ovom Uredbom utvrđuje se vrijednost koeficijenata složenosti poslova i uvjeta za radna mjesta, dodaci na posebne uvjete rada i visine naknade za pripravnost te kriteriji o najvišem mogućem iznosu dodataka za natprosječne rezultate u radu carinske službe, klasifikacija radnih mjesta i carinskih zvanja.

II. NAZIVI RADNIH MJESTA I KOEFICIJENTI SLOŽENOSTI POSLOVA

Članak 2.

Nazivi radnih mjesta u Ministarstvu financija, Carinskoj upravi i koeficijenti složenosti poslova su:

a) Radna mjesta rukovodećih carinskih službenika

1. zamjenik ravnatelja Carinske uprave       3,395

Stručni uvjeti za točku 1.: kao za višeg upravnog savjetnika, višeg stručnog savjetnika, višeg informatičkog savjetnika ili višeg inspektora, ostali uvjeti prema Pravilniku o unutarnjem redu.

2. pomoćnik ravnatelja Carinske uprave      3,007

3. pročelnik područnog carinskog ureda     3,007

Stručni uvjeti za točke 2. – 3.: kao za višeg upravnog savjetnika, višeg stručnog savjetnika, višeg informatičkog savjetnika ili višeg inspektora, ostali uvjeti prema Pravilniku o unutarnjem redu.

4. zamjenik pročelnika područnog carinskog ureda         2,813

Stručni uvjeti za točku 4.: kao za višeg upravnog savjetnika, višeg stručnog savjetnika, višeg informatičkog savjetnika ili višeg inspektora, ostali uvjeti prema Pravilniku o unutarnjem redu.

5. voditelj službe u Središnjem uredu Carinske uprave    2,134

6. zamjenik pomoćnika ravnatelja Sektora za carinski laboratorij      2,134

7. voditelj službe u područnom carinskom uredu         2,037

8. voditelj službe u carinskom uredu        1,989

Stručni uvjeti za točke 5. – 8.: kao za višeg upravnog savjetnika, višeg stručnog savjetnika, višeg informatičkog savjetnika ili višeg inspektora, ostali uvjeti prema Pravilniku o unutarnjem redu.

9. predstojnik carinskog i graničnog carinskog ureda         2,085

Stručni uvjeti za točku 9.: kao za višeg upravnog savjetnika, višeg stručnog savjetnika, višeg informatičkog savjetnika ili višeg inspektora, ostali uvjeti prema Pravilniku o unutarnjem redu.

10. voditelj odjela u Središnjem uredu        1,843

11. voditelj odjela u područnom carinskom uredu         1,746

Stručni uvjeti za točke 10. – 11.: kao za višeg upravnog savjetnika, višeg stručnog savjetnika, višeg informatičkog savjetnika ili višeg inspektora, ostali uvjeti prema Pravilniku o unutarnjem redu.

12. pomoćnik predstojnika carinskog i graničnog carinskog ureda      2,000

Stručni uvjeti za točku 12.: kao za višeg upravnog savjetnika, višeg stručnog savjetnika, višeg informatičkog savjetnika ili višeg inspektora, ostali uvjeti prema Pravilniku o unutarnjem redu.

13. voditelj smjene          1,086

Stručni uvjeti za točku 13.: završen preddiplomski sveučilišni studij ili stručni studij u trajanju od najmanje 3 godine odgovarajuće struke, najmanje 2 godine radnog iskustva na odgovarajućim poslovima, ostali uvjeti prema Pravilniku o unutarnjem redu.

b) Radna mjesta viših carinskih službenika

1. glavni savjetnik        3,201

Stručni uvjeti za točku 1.: kao za višeg upravnog savjetnika, višeg stručnog savjetnika, višeg informatičkog savjetnika ili višeg inspektora, ostali uvjeti prema Pravilniku o unutarnjem redu. Radno mjesto glavnog savjetnika može se predvidjeti u Ministarstvu financija, Carinskoj upravi, i to samo s jednim izvršiteljem.

2. viši savjetnik – specijalist        2,134

3. viši inspektor – specijalist       2,134

4. viši savjetnik – specijalist – voditelj kvalitete     2,134

Stručni uvjeti za točke 2. – 4.: kao za višeg upravnog savjetnika, višeg stručnog savjetnika, višeg informatičkog savjetnika ili višeg inspektora, istaknuti rezultati u području značajnom za rad državnog tijela, prethodno odobrenje središnjeg tijela državne uprave nadležnog za službeničke odnose, ostali uvjeti prema Pravilniku o unutarnjem redu.

5. viši inspektor      1,649

6. viši informatički savjetnik     1,649

7. viši upravni savjetnik      1,649

8. viši stručni savjetnik     1,649

Stručni uvjeti za točke 5. – 8.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij odgovarajuće struke, najmanje 4 godine radnog iskustva na odgovarajućim poslovima, ostali uvjeti prema Pravilniku o unutarnjem redu.

9. inspektor          1,455

Stručni uvjeti za točku 9.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij odgovarajuće struke, najmanje 3 godine radnog iskustva na odgovarajućim poslovima, ostali uvjeti prema Pravilniku o unutarnjem redu.

10. carinik I. vrste        1,406

Stručni uvjeti za točku 10.: kao za informatičkog suradnika, samostalnog upravnog referenta ili stručnog suradnika, ostali uvjeti prema Pravilniku o unutarnjem redu.

11. informatički savjetnik     1,280

12. upravni savjetnik       1,280

13. stručni savjetnik       1,280

Stručni uvjeti za točke 11. – 13.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij odgovarajuće struke, najmanje 3 godine radnog iskustva na odgovarajućim poslovima, ostali uvjeti prema Pravilniku o unutarnjem redu.

14. informatički suradnik     1,242

15. samostalni upravni referent    1,242

16. stručni suradnik     1,242

Stručni uvjeti za točke 14. – 16.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij odgovarajuće struke, najmanje 1 godina radnog iskustva na odgovarajućim poslovima, ostali uvjeti prema Pravilniku o unutarnjem redu.

17. inspektor II. vrste    1,164

18. inspektor II. vrste – voditelj službene brodice    1,164

Stručni uvjeti za točke 17. – 18.: završen preddiplomski sveučilišni studij ili stručni studij u trajanju od najmanje 3 godine odgovarajuće struke, najmanje 4 godine radnog iskustva na odgovarajućim poslovima, ostali uvjeti prema Pravilniku o unutarnjem redu.

19. viši informatički referent     1,086

20. viši upravni referent     1,086

21. viši stručni referent     1,086

Stručni uvjeti za točke 19. – 21.: završen preddiplomski sveučilišni studij ili stručni studij u trajanju od najmanje 3 godine odgovarajuće struke, najmanje 1 godina radnog iskustva na odgovarajućim poslovima, ostali uvjeti prema Pravilniku o unutarnjem redu.

22. carinik II. vrste     1,086

23. carinik II. vrste – mornar     1,086

24. carinik II. vrste – vodič službenog psa    1,086

Stručni uvjeti za točke 22. – 24.: kao za višeg informatičkog referenta, višeg upravnog referenta ili višeg stručnog referenta, ostali uvjeti prema Pravilniku o unutarnjem redu.

c) Radna mjesta nižih carinskih službenika

1. carinik III. vrste       0,873

2. carinik III. vrste – mornar    0,873

3. carinik III. vrste – vodič službenog psa    0,873

4. carinik III. vrste – voditelj službene brodice    0,873

Stručni uvjeti za točke 1. – 4.: srednje školsko obrazovanje u četverogodišnjem trajanju odgovarajuće struke, najmanje 1 godina radnog iskustva na odgovarajućim poslovima, ostali uvjeti prema Pravilniku o unutarnjem redu.

5. administrativni tajnik ravnatelja Carinske uprave    0,970

Stručni uvjeti za točku 5.: kao za upravnog referenta, stručnog referenta ili informatičkog referenta, ostali uvjeti prema Pravilniku o unutarnjem redu.

6. upravni referent     0,854

7. informatički referent     0,854

8. stručni referent     0,854

9. računovodstveni referent-financijski knjigovođa     0,854

10. administrativni referent     0,824

11. administrativni tajnik    0,824

12. računovodstveni referent    0,824

13. ekonom     0,824

Stručni uvjeti za točke 6. – 13.: srednja stručna sprema odgovarajuće struke, najmanje 1 godina radnog iskustva na odgovarajućim poslovima, ostali uvjeti prema Pravilniku o unutarnjem redu.

III. RADNA MJESTA S POSEBNIM UVJETIMA RADA

Članak 3.

(1) Utvrđuju se radna mjesta s posebnim uvjetima rada ovlaštenih carinskih službenika u Ministarstvu financija, Carinskoj upravi i visina dodataka, i to:

|  |  |
| --- | --- |
| POSLOVI – RADNA MJESTA | VISINA DODATKA |
|  | |
| a) Radna mjesta rukovodećih carinskih službenika | |
|  | |
| 1. SREDIŠNJI URED | |
|  | |
| 1.1. voditelj Službe | |
| 1.1.1. Služba za mobilne jedinice | 5% |
| 1.1.2. Služba za carinske istrage | 5% |
| 1.1.3. Služba za upravljanje rizicima | 5% |
| 1.1.4. Služba za inspekcijski nadzor i provjere | 5% |
| 1.1.5. Služba za unutarnji nadzor | 5% |
| 1.1.6. Služba za unutarnju kontrolu | 5% |
| 1.1.7. Služba za operativnu komunikaciju i podršku | 5% |
|  | |
| 1.2. voditelj Odjela | |
| 1.2.1. Odjel za mobilne jedinice | 10% |
| 1.2.2. Odjel za istrage carinskih prijevara | 10% |
| 1.2.3. Odjel za kontrolu robe s ograničenjem | 10% |
| 1.2.4. Odjel za nadzor izvještajnih jedinica | 5% |
| 1.2.5. Odjel za potrage i zaključenje postupaka | 5% |
|  | |
| 1.3. voditelj smjene | |
| 1.3.1. Služba za mobilne jedinice | 15% |
| 1.3.2. Služba za operativnu komunikaciju i podršku | 15% |
|  |  |
| 2. PODRUČNI CARINSKI URED | |
|  | |
| 2.1. predstojnik | |
| 2.1.1. Carinskog ureda | 5% |
| 2.1.2. Graničnog carinskog ureda | 5% |
|  | |
| 2.2. pomoćnik predstojnika | |
| 2.2.1. Pomoćnik predstojnika carinskog ureda | 5% |
| 2.2.2. Pomoćnik predstojnika graničnog carinskog ureda | 5% |
|  | |
| 2.3. voditelj Službe | |
| 2.3.1. Služba za nadzor | 5% |
| 2.3.2. Carinski ured – Služba za nadzor | 5% |
| 2.3.3. Carinski ured – Služba za robno-granične procedure | 5% |
| 2.3.4. Služba – Operativno komunikacijski centar | 5% |
|  |  |
| 2.4. voditelj Odjela | |
| 2.4.1. Služba za nadzor – Odjel za nadzor i upravni postupak | 10% |
| 2.4.2. Služba za nadzor – Odjel za istrage i upravljanje rizikom | 10% |
|  | |
| 2.5. voditelj smjene | |
| 2.5.1. Carinski ured – Služba za robno granične procedure | 15% |
| 2.5.2. Granični carinski ured | 15% |
|  |  |
|  | |
| b) Radna mjesta viših carinskih službenika | |
|  | |
| 1. SREDIŠNJI URED | |
| 1.1. viši inspektor | |
| 1.1.1. Služba za mobilne jedinice | 10% |
| 1.1.2. Služba za carinske istrage | 10% |
| 1.1.3. Služba za upravljanje rizicima | 5% |
| 1.1.4. Služba za inspekcijski nadzor i provjere | 5% |
| 1.1.5. Služba za unutarnju kontrolu | 10% |
| 1.1.6. Služba za unutarnji nadzor | 10% |
| 1.1.7. Služba za Intrastat – Odjel za nadzor izvještajnih jedinica | 5% |
|  | |
| 1.2. inspektor | |
| 1.2.1. Služba za mobilne jedinice | 10% |
| 1.2.2. Služba za carinske istrage | 10% |
| 1.2.3. Služba za upravljanje rizicima | 5% |
| 1.2.4. Služba za inspekcijski nadzor i provjere | 5% |
| 1.2.5. Služba za unutarnju kontrolu | 10% |
| 1.2.6. Služba za unutarnji nadzor | 10% |
| 1.2.7. Služba za Intrastat – Odjel za nadzor izvještajnih jedinica | 5% |
|  | |
| 1.3. carinik I. vrste | |
| 1.3.1. Služba za mobilne jedinice | 10% |
| 1.3.2. Služba za operativnu komunikaciju i podršku | 10% |
| 1.3.3. Služba za provozni postupak i granične procedure-Odjel za potrage i zaključenje postupaka | 10% |
|  |  |
| 1.4. inspektor II. vrste | |
| 1.4.1. Služba za mobilne jedinice | 10% |
| 1.4.2. Služba za carinske istrage | 5% |
| 1.4.3. Služba za upravljanje rizikom | 5% |
| 1.4.4. Služba za inspekcijski nadzor i provjere | 5% |
| 1.4.5. Služba za unutarnju kontrolu | 10% |
| 1.4.6. Služba za unutarnji nadzor | 10% |
| 1.4.7. Služba za Intrastat – Odjel za nadzor izvještajnih jedinica | 5% |
|  | |
| 1.5. carinik II. vrste | |
| 1.5.1. Služba za mobilne jedinice | 15% |
| 1.5.2. Služba za operativnu komunikaciju i podršku | 15% |
| 1.5.3. Služba – Trošarinski ured za vezu | 15% |
| 1.5.4. Služba za provozni postupak i granične procedure – Odjel za potrage i zaključenje postupaka | 15% |
|  | |
| 2. PODRUČNI CARINSKI URED | |
|  | |
| 2.1. viši inspektor | |
| 2.1.1. Služba za nadzor | 5% |
| 2.1.2. Carinski ured – Služba za nadzor | 5% |
|  | |
| 2.2. inspektor | |
| 2.2.1. Služba za nadzor | 5% |
| 2.2.2. Carinski ured – Služba za nadzor | 5% |
|  | |
| 2.3. carinik I. vrste | |
| 2.3.1. Služba za nadzor | 10% |
| 2.3.2. Carinski ured – Služba za robno-granične procedure | 10% |
| 2.3.3. Granični carinski ured | 10% |
|  | |
| 2.4. inspektor II. vrste | |
| 2.4.1. Služba za nadzor | 5% |
| 2.4.2. Carinski ured – Služba za nadzor | 5% |
|  |  |
| 2.5. carinik II. vrste | |
| 2.5.1. Služba za nadzor | 15% |
| 2.5.2. Carinski ured – Služba za nadzor | 15% |
| 2.5.3. Carinski ured – Služba za robno-granične procedure | 15% |
| 2.5.4. Granični carinski ured | 15% |
| 2.5.5. Služba – Operativno komunikacijski centar | 15% |
|  | |
| c) Radna mjesta nižih carinskih službenika | |
|  | |
| 1. SREDIŠNJI URED | |
|  | |
| 1.1. carinik III. vrste | |
| 1.1.1. Služba za mobilne jedinice | 20% |
| 1.1.2. Služba za carinske istrage | 20% |
| 1.1.3. Služba za unutarnju kontrolu | 20% |
| 1.1.4. Služba za unutarnji nadzor | 20% |
| 1.1.5. Služba za operativnu komunikaciju i podršku | 20% |
| 1.1.6. Služba – Trošarinski ured za vezu | 20% |
| 1.1.7. Služba za provozni postupak i granične procedure – Odjel za potrage i zaključenje postupaka | 20% |
|  |  |
| 2. PODRUČNI CARINSKI URED | |
|  | |
| 2.1. carinik III. vrste | |
| 2.1.1. Služba za nadzor | 20% |
| 2.1.2. Carinski ured – Služba za nadzor | 20% |
| 2.1.3. Carinski ured – Služba za robno-granične procedure: morske luke, zračne luke, riječne luke, pošta | 20% |
| 2.1.4. Carinski ured – Služba za robno-granične procedure – ostali | 15% |
| 2.1.5. Granični carinski ured | 20% |
| 2.1.6. Služba – Operativno komunikacijski centar | 20% |

(2) Carinski službenici koji obavljaju poslove u Sektoru za carinski laboratorij imaju pravo na posebni dodatak zbog posebnih uvjeta rada u visini od 5%.

IV. PRIPRAVNOST ZA RAD

Članak 4.

Carinskom službeniku kojem je određena pripravnost za rad pripada pravo na naknadu za svaki sat pripravnosti koji iznosi 10% od satnice redovnog rada u tekućem mjesecu za svaki sat pasivnog rada.

V. KRITERIJI ZA IZNOS DODATAKA NA PLAĆU ZA NATPROSJEČNE REZULTATE U RADU

Članak 5.

(1) Utvrđuju se kriteriji za iznos dodatka na plaću za natprosječne rezultate u radu, i to: iznimno zalaganje i stručnost, te posebna dostignuća; ostvareni natprosječni rezultati u obavljanju službene dužnosti, doprinos porastu ugleda službe koja je iskazana pri obavljanju poslova; otkrivanje prekršaja značajnih vrijednosti i kaznenih djela, poticanja uspješnosti rada i godišnje ocjene rada; otkrivanja i prijavljivanja koruptivnih radnji.

(2) Carinski službenik može ostvariti iznos dodatka na plaću na temelju značajnih rezultata rada koji su pridonijeli poboljšanju kvalitete, efikasnosti i ekonomičnosti rada službe.

(3) Carinski službenik može svake godine ostvariti dodatak na temelju postupka propisanog u Pravilniku o vrstama i načinu dodjele priznanja i novčanih nagrada, koji može iznositi najviše do tri osnovice za obračun plaće za državne službenike.

(4) Odluku o isplati dodatka donosi ministar financija na prijedlog ravnatelja Carinske uprave, na temelju kriterija iz stavaka 1. i 2. ovoga članka.

VI. CARINSKA ZVANJA

Članak 6.

(1) Carinsko zvanje je stečeno osobno zvanje ovlaštenog carinskog službenika sukladno stupnju obrazovanja, odgovarajućem radnom iskustvu, godišnjim ocjenama te položenom ispitu za carinsko zvanje koje je potrebno za raspored na radno mjesto carinskog službenika unutar određene kategorije i potkategorije radnog mjesta.

(2) Ovlašteni carinski službenik raspoređuje se na radno mjesto sukladno stečenom stupnju obrazovanja i njegovom carinskom zvanju.

Članak 7.

(1) Carinska zvanja prema stupnju obrazovanja za ovlaštene carinske službenike sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem, položenim državnim stručnim ispitom i ocjenom u zadnje dvije godine sa najmanje »uspješan«, klasificiraju se:

1. glavni carinski savjetnik

2. samostalni carinski savjetnik

3. carinski savjetnik

4. mlađi carinski savjetnik.

(2) Carinska zvanja prema stupnju obrazovanja za ovlaštene carinske službenike sa završenim preddiplomskim sveučilišnim studijem ili stručnim studijem u trajanju od najmanje tri godine, položenim državnim stručnim ispitom i ocjenom u zadnje dvije godine s najmanje »uspješan«, klasificiraju se:

1. viši carinski nadzornik

2. samostalni carinski nadzornik

3. carinski nadzornik

4. mlađi carinski nadzornik.

(3) Carinska zvanja prema stupnju obrazovanja za ovlaštene carinske službenike srednje stručne spreme, položenim državnim stručnim ispitom i ocjenom u zadnje dvije godine sa najmanje »uspješan«, klasificiraju se:

1. viši carinik

2. samostalni carinik

3. carinik

4. mlađi carinik.

Članak 8.

Danom stupanja na snagu ove Uredbe prestaje važiti Uredba o vrijednosti koeficijenata složenosti poslova radnih mjesta, dodatku na uvjete rada, te kriterijima i najvišem mogućem iznosu dodatka za natprosječne rezultate u radu za službenike Carinske uprave (»Narodne novine«, br. 65/2012 i 25/2013).

Članak 9.

Ova Uredba objavit će se u »Narodnim novinama«, a stupa na snagu 8. srpnja 2013. godine, osim članaka 6. i 7. koji stupaju na snagu 1. srpnja 2017. godine.

Klasa: 022-03/13-03/68

Urbroj: 50301-05/16-13-4

Zagreb, 4. srpnja 2013.

Predsjednik

Zoran Milanović, v. r.

86 05.07.2013 Uredba o klasifikaciji radnih mjesta, carinskih zvanja i vrijednosti koeficijenata složenosti poslova carinskih službenika

Uredba, NN 86/2013-1916
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)